CELEX: 62010CO0267
Language: sk
Date: 2011-05-23 00:00:00
Title: Uznesenie Súdneho dvora (piata komora) z 23. mája 2011.#André Rossius (C 267/10) a Marc Collard (C 268/10) proti Belgickému kráľovstvu - Service public fédéral Finances.#Návrhy na začatie prejudiciálneho konania: Tribunal de première instance de Namur - Belgicko.#Článok 6 ods. 1 ZEÚ - Článok 35 Charty základných práv Európskej únie - Držba a predaj tabaku určeného na fajčenie - Vnútroštátne ustanovenia umožňujúce výber spotrebných daní z tabakových výrobkov - Zjavný nedostatok právomoci Súdneho dvora.#Spojené veci C-267/10 a C-268/10.

Uznesenie Súdneho dvora (piata komora) z 23. mája 2011 – Rossius a Collard/Belgické kráľovstvo
      (spojené veci C‑267/10 a C‑268/10)
      „Článok 6 ods. 1 ZEÚ – Článok 35 Charty základných práv Európskej únie – Držba a predaj tabakových výrobkov určených na fajčenie – Vnútroštátne ustanovenia umožňujúce výber spotrebných daní z tabakových výrobkov – Zjavný nedostatok právomoci Súdneho dvora“
      1.                     Prejudiciálne otázky – Právomoc Súdneho dvora – Hranice – Návrh na výklad Charty základných práv Únie – Vnútroštátne rozhodnutie,
            ktoré nepredstavuje opatrenie na vykonanie práva Únie alebo ktoré neobsahuje iné znaky súvislosti s týmto právom – Nedostatok
            právomoci Súdneho dvora (článok 6 ods. 1 ZEÚ; článok 267 ZFEÚ; Charta základných práv Európskej únie, článok 51 ods. 1) (pozri
            body 15, 16, 19)
      2.                     Prejudiciálne otázky – Právomoc Súdneho dvora – Hranice – Preskúmanie zlučiteľnosti vnútroštátneho práva s právom Únie – Vylúčenie
            (článok 267 ZFEÚ) (pozri body 24 – 31)
      Predmet
      
         
               Návrhy na začatie prejudiciálneho konania – Tribunal de première instance de Namur – Výklad článku 6 ods. 1 prvého pododseku
                  ZEÚ a článku 35 Charty základných práv Európskej únie – Súlad vnútroštátnej právnej úpravy, ktorá umožňuje výrobu, dovoz,
                  propagáciu a predaj tabakových výrobkov určených na fajčenie a uznaných ako výrobky, ktoré sú veľmi škodlivé pre zdravie,
                  s cieľom ochrany ľudského zdravia – Platnosť vnútroštátnych ustanovení, ktoré umožňujú výber spotrebných daní z tabakových
                  výrobkov, z hľadiska vyššie uvedených noriem
               
            Výrok
      Súdny dvor Európskej únie zjavne nemá právomoc odpovedať na otázky, ktoré položil Tribunal de première instance de Namur (Belgicko)
         v rozhodnutí z 24. marca 2010.